DRT กำไร Q1/64 สดใส
มีการวิเคราะห์ต่อผลการดำเนินงานไตรมาส 1/64 ของ DRT ซึ่งอาจทำได้ราว 175 ล้านบาท มีการขยายตัวได้ดี โดยจะเพิ่มขึ้น 84% จากไตรมาสก่อน
มีการวิเคราะห์ต่อผลการดำเนินงานไตรมาส 1/64 ของ DRT ซึ่งอาจทำได้ราว 175 ล้านบาท มีการขยายตัวได้ดี โดยจะเพิ่มขึ้น 84% จากไตรมาสก่อน
24 เม.ย. 2564

คุณค่าบริษัท
มีการวิเคราะห์ต่อผลการดำเนินงานไตรมาส 1/2564 ของบริษัท ผลิตภัณฑ์ตราเพชร จำกัด (มหาชน) หรือ DRT ซึ่งอาจทำได้ราว 175 ล้านบาท มีการขยายตัวได้ดี โดยจะเพิ่มขึ้น 84% จากไตรมาสก่อน และเพิ่มขึ้น 4% จากไตรมาสก่อน ตามทิศทางของยอดขายที่เร่งขึ้นเป็น 1.3 พันล้านบาท เพิ่มขึ้น 3.9% จากไตรมาสก่อน และเพิ่มขึ้น 8% จากงวดเดียวกันของปีก่อน
เนื่องจากมีแรงหนุนที่เป็นช่วงไฮซีซั่นของการจับจ่ายใช้สอยในต่างจังหวัด ประกอบกับมีการเริ่มเดินเครื่องจักรสายการผลิตใหม่ NT-11 รวมถึงช่องทาง Agent ยังเติบโตต่อเนื่อง
ขณะที่ช่องทางโครงการอสังหาฯ และ Modern Trade กลับมาบวกได้ราว 10% จากงวดเดียวกันของปีก่อน หลังผู้ประกอบการเริ่มเปิดโครงการแนวราบใหม่มากขึ้น และ Modern Trade มีการขยายสาขาใหม่ ส่วนช่องทางส่งออกทรงตัว หลังยังได้รับผลกระทบจากโควิด-19 และค่าขนส่งที่สูงขึ้น นอกจากนี้สถานการณ์ในเมียนมาไม่กระทบอย่างมีนัย เนื่องจากคิดเป็นสัดส่วนรายได้เพียง 5% ส่งผลให้อัตราการใช้กำลังการผลิตรวมไตรมาส 1/2564 เร่งขึ้นเป็น 90% บรรลุเป้าของบริษัทที่ 80% และฟื้นตัวจากไตรมาส 4/2563 ที่ 70%
ส่วนอัตรากำไรขั้นต้นคาดรักษาอยู่ในเกณฑ์ดีที่ 28% เทียบกับไตรมาส 4/2563 ที่ 26.3% และไตรมาส 1/2563 ที่ 29.7% ซึ่งอยู่ในกรอบเป้าหมายของบริษัทที่ 27-29% จากผลของ Product Mix
ทั้งนี้ บล.ฟินันเซีย ไซรัส มองว่าหากกำไรไตรมาส 1/2564 ออกมาตามคาด จะคิดเป็น 32% ของคาดการณ์ทั้งปี พร้อมกับคาดว่าไตรมาส 1/2564 เด่นสุดของปีอีกด้วย
นอกจากนี้ มองว่าในระยะสั้น DRT จะได้รับปัจจัยหนุนจากผลการดำเนินงานไตรมาส 1/2564 ที่แข็งแกร่ง อย่างไรก็ตามทางบริษัทยังมีจุดเด่นจากอัตราผลตอบแทนปันผลดี 6.5-7.0% ต่อปี
อีกทั้ง ราคาหุ้นถือว่ายัง Laggard เพราะบวกเพียง 1.6% ภายในระยะเวลา 1 เดือน เทียบกับกลุ่มวัสดุก่อสร้างที่เฉลี่ยบวกไป 6.4%
สิ่งสำคัญ บริษัทมีความคล่องตัวทางการเงินสูง ทำให้การขยับขยายงานเป็นไปอย่างราบรื่น เนื่องจากมีสินทรัพย์หมุนเวียน 1,239.42 ล้านบาท เมื่อนำมาเทียบกับหนี้สินหมุนเวียน 1,220.11 ล้านบาท ได้ค่า CURRENT RATIO อยู่ที่ระดับ 1.02 เท่า แสดงว่าบริษัทยังคงมีสภาพคล่องทางการเงินดูดีอยู่
ขณะเดียวกัน ทางบริษัทมีความคล่องตัวในส่วนของทางการเงินค่อนข้างสูง จึงไม่ต้องกังวลกับปัญหาหนี้สินที่มีอยู่ เพราะหนี้สินรวมเพียง 1,481.82 ล้านบาท เทียบกับส่วนของผู้ถือหุ้น 1,937.03 ล้านบาท ได้ค่า D/E อยู่ที่ระดับ 0.76 เท่า แสดงว่าบริษัทยังไม่มีหนี้สินมารบกวน
พร้อมกับทาง DRT เป็นหุ้นพื้นฐานดีสามารถทำกำไรดีมาอย่างต่อเนื่อง อย่างปี 2560 มีกำไรสุทธิอยู่ที่ 411.61 ล้านบาท ต่อมาในปี 2561 มีกำไรสุทธิอยู่ที่ 422.85 ล้านบาท ขณะที่ในปี 2562 มีกำไรสุทธิอยู่ที่ 571.54 ล้านบาท และในปี 2563 มีกำไรสุทธิอยู่ที่ 557.42 ล้านบาท
ดังนั้น DRT เป็นหุ้นที่สามารถลงทุนได้หากเน้นในพื้นฐาน!!!
…
ผู้ถือหุ้นรายใหญ่
รายชื่อกรรมการ